Eelnõu

NARVA LINNAVALITSUS

K O R R A L D U S

Narva

Majandustegevuse registrist kustumine/lahtioleku aja muutmine 

1. Asjaolud,  menetluse käik ja kaalutlused

Narvas, aadressil Pähklimäe 1 asub baar „Obolon”, milles toimub toitlustamine ja alkohoolsete jookide jaemüük kohapeal tarbimiseks. Baari „Obolon” majandustegevust korraldab OÜ Beaver Balt, registrikood 11878680, asukoht Kangelaste prospekt 30-68, Narva linn, Ida-Viru maakond, 20608. Majandustegevuse registri (edasi: MTR) andmete kohaselt on baari „Obolon” lahtioleku päevad reede, laupäev ja pühapäev ja lahtioleku aeg on reedeti ja laupäeviti alates kella 20:00 kuni kella 04:00 ja pühapäeviti alates kella 20:00 kuni kella 23:00. 
29.04.2013.a. Politsei – ja Piirivalveameti Ida prefektuur (edasi: politseiasutus) esitas Narva Linnavalitsusele märgukirja, millega teatas Narva Linnavalitsusele järgmistest asjaoludest:

baaris „Obolon“ puudub oma kindel turvateenistus ning omanikuna ei ole OÜ Beaver Balt suuteline alati tagama avalikku korda baari haldaval territooriumil. Nimetatud kitsaskohta kasutavad kurjasti ära õigusrikkujad. Politseiasutusele on laekunud kaebusi, et baarist kostuv vali muusika ja baaris viibivate isikute poolt toimepandavad õigusvastased teod häirivad lähedal asuva Kangelaste prospekt 18 majaelanike öörahu. Samuti on sagenenud baari territooriumil ja selle lähiümbruses avaliku korra rikkumised, mis tihti lõpevad tervisekahjustuste tekitamisega. Paljud baari kliendid on langenud ka varguste ohvriteks. Ainuüksi 2013.a. märtsi-aprilli jooksul oli aadressile Narva, Pähklimäe 1 registreeritud viis politseipatrulli väljakutset. 

Suurem osa juhtumitest olid seotud baari „Obolon“ juures alkoholijoobes baari külastajate vahel toimuvate massikaklustega. Viimane väljakutse saabus politseile 21.04.2013.a, kui nimetatud baari külastajate vahel tekkinud konflikt lõppes tulistamisega, mille tulemusel üks isik hukkus ja kaks isikut said vigastada. Politsei alustas 21.04.2013.a antud fakti suhtes kriminaalmenetlust tapmise paragrahvi järgi. Siinkohal politseiasutus rõhutab, et kõikide juhtumite korral ei olnud tegemist juhuslike õuealale sattunud isikutega, vaid just baari külastajatega. 

Samuti teatas politseiasutus, et baaris „Obolon“ on korduvalt kliente teenindades ületatud majandustegevuse registris ettevõttele kehtestatud kauplemisaega, mille tagajärjel oli baari omanik võetud vastutusele KaubTS § 30 lg 2 järgi ning karistuseks määrati talle rahatrahv. Kuid vaatavama kõigele ei ole olukord baaris ja selle ümbruskonnas paranenud ning käesoleval ajal menetletakse Narva politseijaoskonnas KaubTS § 30 lg 2 tunnustel alustatud uut väärteoasja. 

Märgukirja kokkuvõtteks esitas politseiasutus taotluse kustutada OÜ Beaver Balt MTR-st (lõpetada tegevusluba politseiasutuse ettepanekul).

Narva Linnavalitsus alustas politseiasutuse poolt esitatud märgukirja alusel haldusmenetlust ja haldusmenetluse raames edastas OÜ-le Beaver Balt politseiasutuse 29.04.2013.a. märgukirja vastamiseks.

20.05.2013.a. OÜ Beaver Balt esitas Narva Linnavalitsusele vastuse märgukirjale.

Vastuses OÜ Beaver Balt ei lükanud ümber politseiasutuse väiteid selle kohta, et baaris „Obolon” tegevus rikub elumaja, asukohaga Kangelaste prospekt 18, Narva elanike öörahu. Samuti ei lükanud ümber politseiasutuse väited selle kohta, et baari ümbritseval territooriumil baari külastajad rikuvad korda ja viimasel juhul viis baari külastajate omavaheline konflikt tulistamiseni, mis lõppes inimese surmaga. 

Kuid oma seisukohtade kaitseks OÜ Beaver Balt esitas järgmised argumendid politseiasutuse väidete kohta:

OÜ Beaver Balt leiab, et baari „Obolon” omanik peab tagama avalikku korda ainult baaris ja baari poolt haldaval territooriumil. Alates 05.10.2011.a. on OÜ-l Beaver Balt sõlmitud valveteenuste osutamise leping AS-ga Securitas Eesti, kes on kohustatud lepingu alusel osutama valveteenuseid aadressil Pähklimäe 1, Narva.

Selleks, et lõpetada elumaja, asukohaga Kangelaste prospekt 18, Narva elanike öörahu rikkumine, OÜ Beaver Balt kavatseb muuta lahtioleku aega ja palub kehtestada lahtioleku aegadeks kõik nädalapäevad ja lahtioleku kellaaegadeks esmaspäevast reedeni alates kella 10:00 kuni kella 23:00 ja alates kella 10:00 kuni kella 02:00 laupäeviti ja pühapäeviti. 

OÜ Beaver Balt kavatseb suveperioodil panna baari õuele söögilauad, et korraldada šašlõki ja jäätise müüki õues. Samuti on kavas paigaldada batuut laste jaoks.

14.06.2013.a. politseiasutus esitas Narva Linnavalitsuse väärteoasjas (kohtuvälise menetleja nr. 2330,12,004512/kohtumenetluse nr. 4-12-5933)  17.07.2012.a. tehtud kohtuvälise menetleja otsuse ja 08.03.2013.a. kohtu poolt tehtud otsuse, mille kohaselt 

OÜ Beaver Balt tunnistati süüdi selles, et 05.05.2012.a. baari „Obolon” MTR registreeritud lahtioleku aega oli oluliselt ületatud. Riigiteataja portaali andmete kohaselt otsus jõustus 28.05.2013.a.

18.06.2013.a. korteriühistu Kangelaste 18 Narva, registrikood 80175147, kes teostab elumaja, asukohaga Kangelaste prospekt 18, Narva majandamist esitas taotluse, millega toetas politseiasutuse 29.04.2013.a. märgukirjas viidatud väiteid elumaja, asukohaga Kangelaste prospekt 18, Narva elanike päeva- ja öörahu rikkumise kohta baari „Obolon” külastajate poolt ja sisuliselt taotles OÜ Beaver Balt kustutamist MTR-st.

01.06.2013.a. OÜ Beaver Balt esitas Narva Linna Arenduse ja Ökonoomika Ametile registreeringu muutmise taotluse baari „Obolon” lahtioleku aja muutmise kohta, mille kohaselt taotles muuta kannet MTR-s ja kanda MTR-i baari „Obolon” lahtioleku päevadeks kõik nädalapäevad ja lahtioleku aegadeks esmaspäevast pühapäevani alates kella 12:00 kuni kella 23:00.

01.06.2013.a. taotlusega OÜ Beaver Balt palus kanda MTR-sse ka muudatused kohapeal tarbivate alkohoolsete jookide müügi kohta. MTR andemete kohaselt baaris „Obolon” on lubatud kohapeal tarbimiseks müüa järgmiseid alkohoolseid jooke: õlu, vähese etanoolisisaldusega alkohoolsed joogid (kuni 6% mahust), lahjad alkohoolsed joogid (kuni 22% mahust) ja kanged alkohoolsed joogid (üle 22% mahust). Kanded alkohoolsete jookide müügiaja kohta MTR-s puuduvad, seega alkohoolsete jookide kohapeal tarbimiseks jaemüüki baaris „Obolon” lubatakse teostada baari lahtioleku ajal piiramata.

01.06.2013.a. taotluse kohaselt palub OÜ Beaver Balt piirata alkohoolsete jookide jaemüüki baaris „Obolon” ja kanda MTR-sse järgmised andmed alkohoolsete jookide müügi kohta: kustutada müügiks lubatud alkohoolsete jookide nimekirjast kanged alkohoolsed joogid (üle 22% mahust). Kehtestada lahjate alkohoolsete jookide (kuni 22% mahust) müügiajaks igapäevaselt alates kella 19:00 kuni kella 23:00. Kehtestada õlu ja vähese etanoolisisaldusega alkohoolsete jookide (kuni 6% mahust) müügiajaks igapäevaselt alates kella 12:00 kuni kella 23:00. Kehtestada, et kanne MTR-sse alkohoolsete jookide jaemüügi kohapeal tarbimiseks müümise kohta kantakse tähtajaliselt ja kehtib kuni 30.09.2013.a.

Arvestades eeltoodut on tänase päeva seisuga Narva  Linnavalitsuses menetluses kolm teineteist välistavat taotlust: politseiasutuse ja korteriühistu Kangelaste 18 Narva taotlus kustutada OÜ Beaver Balt MTR-st baari „Obolon” osas teostatavates tegevustes ja OÜ Beaver Balt taotlus muuta baari „Obolon” lahtioleku aega ja kande alkohoolsete jookide müügi kohta.  Kõik need taotlused on omavahel seotud ja puudutavad baari „Obolon” tegevuse jätkamist ja selle jätkamise tingimuste küsimust. 

Menetlusökonoomia põhimõtte kohaselt on otstarbekas lahendada kõik taotlused (29.04.2013.a. politseiasutuse taotlus, 01.06.2013.a. OÜ Beaver Baltic registreeringu muutmise taotlus ja 18.06.2013.a. korteriühistu Kangelaste 18 Narva taotlus) ühes menetluses.

25.06.2013.a. toimus Narva Linnavalitsuse istung, kuhu kutsutati OÜ Beaver Balt esindaja. Istungile ilmus OÜ Beaver Balt juhatuse liige Andrey Feshchenko. Istungil esitas Andrey Feshchenko kirjalikult vormistatud vastuväited ja pakkumised olukorra lahendamiseks ning andis linnavalitsuse istungil suuliselt seletusi baari “Obolon” tegevuse kohta.

Esitatud vastuväidete ja pakkumiste kohaselt baari „Obolon“ olukorra lahendamiseks OÜ Beaver Balt vaidleb MTR-is OÜ Beaver Balt kande kustutamise vastu. OÜ Beaver Balt on seisukohal, et kande kustumise faktiliselt lõpetab OÜ Beaver Balt ettevõtluse baaris „Obolon”. OÜ Beaver Balt jääb selle arvamuse juurde, et OÜ Beaver Balt kande kustutamine MTR-st oluliselt riivab ettevõtlusvabadust. Kujunenud negatiivse olukorra lahendamiseks pakub OÜ Beaver Balt muuta baari „Obolon” lahtioleku aega, lõpetada kangete alkohoolsete jookide müük ja piirata alkohoolsete jookide müügiaega. 

OÜ Beaver Balt esitab väite, et eelloetletud meetmete kohaldamine annab võimaluse lahendada seoses baari „Obolon” tegevusega tekkinud probleemid.

Linnavalitsuse istungil Andrey Feshchenko toetas OÜ Beaver Balt poolt 01.06.2013.a. esitatud taotlust ja 25.06.2013.a. esitatud vastuväiteid ja pakkumisi olukorra lahendamiseks. Suuliselt Andrey Feshchenko esitas oma nägemused baari „Obolon” edasise tegevuse kohta. Andrey Feshchenko sõnade kohaselt kavatseb ta muuta baari „Obolon” negatiivset mainet ja hakata korraldama olemasoleva baari asemel korralikku ja igapäevast toitlustamiskohta perepuhkuseks.
Kaaludes kõiki haldusmenetluse käigus uuritud asjaolusid, Narva Linnavalitsus leidis, et tõendatud on baari „Obolon” külastajate poolt elumaja, asukohaga Kangeaste prospekt 18, Narva elanike päeva- ja öörahu rikkumine. Teabe rikkumiste kohta esitas esmakordselt politseiasutus. Politseiasutus esitas ka väite selle kohta, et rikkumistes on süüdi baari „Obolon” külastajad. Hiljem neid väiteid (rikkumiste olemasolu kohta ja selle kohta, et rikkujad on baari külastajad) toetas ka korteriühistu Kangelaste 18 Narva. OÜ Beaver Balt ei lükanud ümber politseiasutuse väiteid ja ei vaielnud nendele vastu. 

Narva Linnavolikogu 06.03.2008.a. määruse nr. 18  „Narva avaliku korra eeskiri” § 5 lg 1 kohaselt igasugune ettevõtlusalane tegevus tuleb korraldada nii, et sellega ei häiritaks kaasinimeste rahu. Kaubandustegevuse käigus kaasinimeste rahu häirimine võib olla aluseks majandustegevuse registris registreeringu väljastamisest või muutmisest keeldumisel, lahtiolekuaja piiramiseks ning majandustegevuse registris registreeringu kehtetuks tunnistamisel. 

Lähtudes sellest tuleneb, et kaasinimeste päeva- ja öörahu tagamine on ettevõtja kohustus. 

Arvestades toodut on võimalik lugeda piisaval määral tõendatuks, et baari „Obolon” tegevus märgitud tegevuskohal kahjustab tegevuskoha vahetus läheduses elavate või pidevalt viibivate isikute huve.  Kaubandustegevuse seaduse § 16 lõike 6 punkti 3 kohaselt on valla- või  linnavalitsusel õigus  kustutada  majandustegevuse  registrist  registreeringu  täielikult  või  osaliselt  juhul, kui kauba  või  teenuse  müük  registreeringus  märgitud  tegevuskohas  või  kauplemisajal  võib kahjustada  tegevuskoha  vahetus  läheduses  elavate  või  pidevalt  viibivate  inimeste  huve.

Otsuse tegemisel Narva Linnavalitsus peab kaaluma seda, et juhul kui ettevõtja registreering MTR-s kustutakse, kohalik omavalitsus riivab intensiivselt ettevõtja võimalusi hoone asukohaga Pähklimäe 1, Narva kasutamiseks. 

MTR-s t OÜ Beaver Balt kohta kande kustutamine võib viia selleni, et OÜ Beaver Balt kaotab õiguse tegelda aadressil Pähklimäe 1, Narva toitlustamisvaldkonnas. Kuna antud tegevuskoht on spetsialiseeritud nimelt toitlustamiskohana, siis MTR-s kande kustutamine toob kaasa ettevõtjal vajaduse ümber ehitada aadressil Pähklimäe 1, Narva asuva hoone või müüa seda. Sellega võib tekkida kahjum äritegevusest. Lisaks sellele toob toitlustamistegevuse lõpetamine kaasa ka baaris „Obolon” töökohtade kaotuse. 

OÜ Beaver Balt ettepanekuid kujunenud olukorra muutmiseks võimaldavad lahendada tekkinud probleemid ilma ettevõtlusvabadusse olulise sekkumiseta. Lähtudes politseiasutuse ja korteriühistu Kangelaste 18 Narva poolt esitatud andmetest on baari „Obolon” põhiprobleemiks  alkohoolsete jookide müük öisel ajal ja nõrk kontroll baari külastajate üle.

OÜ Beaver Balt pakub osaliselt elimineerida probleemide põhjused: lõpetada alkohoolsete jookide öine müük, lõpetada baaris kangete alkohoolsete jookide jaemüük ja muuta baari spetsialiseerimist, mis võimaldab muuta ka baari külastajate kontingenti. Arvestades seda, et OÜ Beaver Balt pakub kehtestada alkohoolsete jookide müügivõimalust tähtajaliselt kuni 30.09.2013.a. tuleb lugeda OÜ Beaver Balt poolt pakutud kujunenud olukorra lahendamise meetmed rahuldatavateks.

Kaubandustegevuse seaduse § 16 lg. 1 kohaselt kaubandustegevuse registreerimismenetlusele kohaldatakse majandustegevuse registri seaduses sätestatut Kaubandustegevuse seaduse 4. peatükist tulenevate erisustega. Majandustegevuse registri seaduse § 20 lg. 4  kohaselt ettevõtja võib esitada registreerimistaotluse registreeringu muutmiseks. Majandustegevuse registri seaduse § 22 lg. 1 kohaselt kande tegemiseks volitatud organ teeb MTR kande muutmine registreeringu muutmise taotluse alusel. Kaubandustegevuse seaduse § 16 lg. 6 punkti 3  kohaselt on linnavalitsusel kaalutlusõigus otsustada ettevõtja registreeringu MTR-s kustutamine või kustutamata jätmine juhul, kui kauba või teenuse müük registreeringus märgitud tegevuskohas või kauplemisajal kahjustab tegevuskoha vahetus läheduses elavate või pidevalt viibivate inimeste huve.

Lähtudes eeltoodust Narva Linnavalitsus otsustas jätta 29.04.2013.a. politseiasutuse poolt esitatud taotluse OÜ Beaver Balt MTR-st kustutamise kohta ja sarnase nõudega 18.06.2013.a. Kangelaste 18 Narva poolt esitatud taotluse rahuldamata. Rahuldamata jätmise põhjuseks on see, et tegevuskoha vahetus läheduses elavate või pidevalt viibivate inimeste huvid võivad olla tagatud kasutades meetmed, mis ei riiva nii intensiivselt OÜ Beaver Balt ettevõtlusvabadust.

Üheaegselt Narva Linnavalitsus leidis vajalikuks rahuldada OÜ Beaver Balt 01.06.2013.a. registreeringu muutmise taotluse.
2.  Õiguslikud alused

Otsus kehtestatakse Kaubandustegevuse  seaduse § 16  lõike 1 ja lõike 6 punkti 3 ja Majandustegevuse registri seaduse § 20 lg. 4 ja § 22 lg. 1 alusel.

3. Otsus

3.1. Jätta 29.04.2013.a. Politsei – ja Piirivalveameti Ida prefektuur märgukirjas esitatud taotlus OÜ   Beaver Balt registreeringu MTR-s kustutamise kohta rahuldamata.

3.2.  Jätta 18.06.2013.a. korteriühistu Kangelaste 18 Narva, registrikood 80175147 poolt  esitatud taotluse OÜ Beaver Balt registreeringu MTR-s kustutamise kohta rahuldamata.

3.3.  Rahuldada OÜ Beaver Balt 01.06.2013.a. registreeringu muutmise taotlus.

3.4.  Kehtestada baari „Obolon” asukohaga aadressil Pähklimäe 1, Narva lahtioleku ajaks kõik  nädalapäevad  alates kella 12:00 kuni kella 23:00.

3.5.  Teha Majandustegevuse registrisse kanne OÜ Beaver Balt kohta, mille kohaselt baaris „Obolon” asukohaga aadressil Pähklimäe 1, Narva on võimalik müüa alkohoolseid jooke kohapeal tarbimiseks: õlu, vähese etanoolisisaldusega alkohoolsed joogid (kuni 6% mahust) ja lahjad alkohoolsed joogid (kuni 22% mahust).

3.6.  Kustutada baaris „Obolon” asukohaga aadressil Pähklimäe 1, Narva kohapeal tarbimiseks jaemüügiks lubatud alkohoolsete jookide nimekirjast kanged alkohoolsed joogid (üle 22% mahust).

3.7.  Kehtestada baaris „Obolon” asukohaga aadressil Pähklimäe 1, Narva lahjade alkohoolsete jookide (kuni 22% mahust) müügiajaks igapäevaselt alates kella 19:00 kuni kella 23:00. Kehtestada õlu ja vähese etanoolisisaldusega alkohoolsete jookide (kuni 6% mahust) müügiajaks igapäevaselt alates kella 12:00 kuni kella 23:00.

3.8.  Kehtestada et kanne Majandustegevuse registrisse alkohoolsete jookide jaemüügi kohapeal tarbimiseks müümise kohta baaris „Obolon” aadressil Pähklimäe 1, Narva kantakse tähtajaliselt ja kehtib kuni 30.09.2013.a.

3.9.  Teha korraldus teatavaks OÜ-le Beaver Balt, registrikood 11878680, asukoht  Kangelaste prospekt 30-68, Narva linn, Ida-Viru maakond, 20608, Politsei – ja Piirivalveameti Ida prefektuurile, asukoht Rahu 28, Jõhvi, 41588 ja korteriühistule Kangelaste 18 Narva, registrikood 80175147, asukoht Kangelaste 18-30, Narva, 20607.

4. Kontroll  antud  korralduse  täitmise  üle  panna  Narva  Linna  Arenduse ja  Ökonoomika  Ametile.

5.  Korraldus  jõustub  seadusega   sätestatud  korras.

6. Korraldust võib vaidlustada Tartu  Halduskohtus Jõhvi  kohtumaja 30 päeva jooksul arvates korralduse teatavakstegemisest.

Tarmo  Tammiste

Linnapea                                                   


Ants  Liimets







     

Linnasekretär

